CELEX: 32016D0042
Language: lv
Date: 2016-01-15 00:00:00
Title: Komisijas Īstenošanas lēmums (ES) 2016/42 (2016. gada 15. janvāris), ar ko groza pielikumu Īstenošanas lēmumam (ES) 2015/2460 par konkrētiem aizsardzības pasākumiem saistībā ar augsti patogēno H5 apakštipa putnu gripu Francijā (izziņots ar dokumenta numuru C(2016) 209) (Dokuments attiecas uz EEZ)

16.1.2016   
            
            
               LV
            
            
               Eiropas Savienības Oficiālais Vēstnesis
            
            
               L 11/10
            
         KOMISIJAS ĪSTENOŠANAS LĒMUMS (ES) 2016/42
   (2016. gada 15. janvāris),
   ar ko groza pielikumu Īstenošanas lēmumam (ES) 2015/2460 par konkrētiem aizsardzības pasākumiem saistībā ar augsti patogēno H5 apakštipa putnu gripu Francijā
   
      
         (izziņots ar dokumenta numuru C(2016) 209)
      
   
   (Autentisks ir tikai teksts franču valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Padomes Direktīvā 2005/94/EK (3) ir paredzēti noteikti profilaktiski pasākumi, kas saistīti ar putnu gripas uzraudzību un savlaicīgu noteikšanu, un obligātie kontroles pasākumi, kas piemērojami minētās slimības uzliesmojuma gadījumā starp mājputniem vai citiem nebrīvē turētiem putniem. Minētās direktīvas 16. pantā paredzēta aizsardzības zonu, uzraudzības zonu un citu ierobežojumu zonu izveide augsti patogēnās putnu gripas uzliesmojuma gadījumā.
            
         
               (2)
            
            
               Francija 2015. gadā paziņoja Komisijai par augsti patogēnās H5 apakštipa putnu gripas uzliesmojumiem saimniecībās, kuras atrodas tās teritorijā un kurās tur mājputnus, un nekavējoties veica obligātos kontroles pasākumus atbilstoši Direktīvā 2005/94/EK noteiktajām prasībām, ieskaitot aizsardzības zonas, uzraudzības zonas un citas ierobežojumu zonas izveidi.
            
         
               (3)
            
            
               Turklāt tika pieņemts Komisijas Īstenošanas lēmums (ES) 2015/2460 (4), lai ņemtu vērā augsti patogēnās putnu gripas izplatību Francijā un plašas citas ierobežojumu zonas ap aizsardzības zonu un uzraudzības zonu izveidi, ko veica minētās dalībvalsts kompetentā iestāde. Minētajā citā ierobežojumu zonā ietilpst vairāki departamenti vai to daļas šīs dalībvalsts dienvidrietumos. Īstenošanas lēmums (ES) 2015/2460 cita starpā paredz, ka citā ierobežojumu zonā, ko Francija ir izveidojusi saskaņā ar Direktīvu 2005/94/EK, ir jāiekļauj vismaz tie apgabali, kas minētā īstenošanas lēmuma pielikumā noteikti par citu ierobežojumu zonu.
            
         
               (4)
            
            
               Patlaban Francija ir ziņojusi vēl par citiem augsti patogēnās putnu gripas uzliesmojuma gadījumiem ārpus apgabaliem, kas Īstenošanas lēmuma (ES) 2015/2460 pielikumā noteikti par citu ierobežojumu zonu. Ņemot vērā epidemioloģiskās situācijas attīstību un turpmāk iespējamu slimības izplatīšanos, Francija paplašina citu ierobežojumu zonu ap izveidoto aizsardzības zonu un uzraudzības zonu.
            
         
               (5)
            
            
               Tādēļ Īstenošanas lēmuma (ES) 2015/2460 pielikums ir jāgroza, lai ņemtu vērā šādu citas ierobežojumu zonas paplašināšanu, ko veic Francija.
            
         
               (6)
            
            
               Komisija ir pārbaudījusi Francijas veiktos kontroles pasākumus un ir pārliecināta, ka citas ierobežojumu zonas robežas, ko noteikusi Francijas kompetentā iestāde saskaņā ar Direktīvas 2005/94/EK 16. panta 4. punktu, atrodas pietiekami tālu no tām saimniecībām, kurās bija apstiprināti augsti patogēnās putnu gripas uzliesmojumi.
            
         
               (7)
            
            
               Lai novērstu nevajadzīgus tirdzniecības traucējumus Savienībā un nepieļautu, ka trešās valstis liek nepamatotus tirdzniecības šķēršļus, ir nepieciešams īsā laika posmā Savienības līmenī noteikt paplašinātu citu ierobežojumu zonu, kas izveidota Francijā.
            
         
               (8)
            
            
               Tāpēc Īstenošanas lēmums (ES) 2015/2460 būtu attiecīgi jāgroza.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma (ES) 2015/2460 pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts Francijas Republikai.
   
      Briselē, 2016. gada 15. janvārī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Padomes 2005. gada 20. decembra Direktīva 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (OV L 10, 14.1.2006., 16. lpp.).
   
      (4)  Komisijas 2015. gada 23. decembra Īstenošanas lēmums (ES) 2015/2460 par konkrētiem aizsardzības pasākumiem saistībā ar augsti patogēno H5 apakštipa putnu gripu Francijā (OV L 339, 24.12.2015., 52. lpp.).
   
      PIELIKUMS
      
         
            “PIELIKUMS
            Lēmuma 2. panta 1. punktā minētā cita ierobežojumu zona:
            
                        ISO valsts kods
                     
                     
                        Dalībvalsts
                     
                     
                        Nosaukums (departamenta numurs)
                     
                     
                         
                     
                     
                         
                     
                  
                        FR
                     
                     
                        Francija
                     
                     
                        Apgabali, kuros ietilpst šādu departamentu teritorija:
                     
                  
                         
                     
                     
                         
                     
                     
                        DORDOŅA (DORDOGNE) (24)
                        ŽĒRA (GERS) (32)
                        ŽIRONDA (GIRONDE) (33)
                        AUGŠVJENNA (HAUTE-VIENNE) (87)
                        AUGŠPIRENEJI (HAUTES-PYRÉNÉES) (65)
                        LANDA (LANDES) (40)
                        LOTA UN GARONNA (LOT-ET-GARONNE) (47)
                        ATLANTIJAS PIRENEJI (PYRÉNÉES-ATLANTIQUES (64)
                        LOTA (LOT) (46)
                        AUGŠGARONNA (HAUTE-GARONNE) (31)
                     
                     
                         
                     
                     
                         
                     
                  
                         
                     
                     
                         
                     
                     
                        Apgabali, kuros ietilpst šādu departamentu teritorijas daļas:
                     
                     
                         
                     
                     
                         
                     
                  
                         
                     
                     
                         
                     
                     
                        ŠARANTAS (CHARENTE) (16) pašvaldība:
                     
                     
                        16254
                     
                     
                        PALLUAUD
                     
                  
                         
                     
                     
                         
                     
                     
                        KORĒZAS (CORREZE) (19) pašvaldības:
                     
                     
                        19015
                        19030
                        19047
                        19066
                        19077
                        19107
                        19120
                        19124
                        19161
                        19182
                        19191
                        19195
                        19229
                        19239
                        19289
                        19007
                        19012
                        19019
                        19026
                        19029
                        19044
                        19050
                        19067
                        19116
                        19170
                        19260
                        19280
                     
                     
                        AYEN
                        BRIGNAC-LA-PLAINE
                        CHARTRIER-FERRIÈRE
                        CUBLAC
                        ESTIVALS
                        LARCHE
                        LOUIGNAC
                        MANSAC
                        PERPEZAC-LE-BLANC
                        SAINT-AULAIRE
                        SAINT-CERNIN-DE-LARCHE
                        SAINT-CYPRIEN
                        SAINT-PANTALÉON-DE-LARCHE
                        SAINT-ROBERT
                        YSSANDON
                        ALTILLAC
                        ASTAILLAC
                        BEAULIEU-SUR-DORDOGNE
                        BILHAC
                        BRANCEILLES
                        LA-CHAPELLE-AUX-SAINTS
                        CHAUFFOUR-SUR-VELL
                        CUREMONTE
                        LIOURDRES
                        QUEYSSAC-LES-VIGNES
                        SIONIAC
                        
                           VEGENNES”